સફર પ્રોજેક્ટ અંર્તગત શહેરના ૧૨થી વધુ સ્થળોએ એર પોલ્યુશન માપવાના મશીનો મૂકવામાં આવ્યા છે જેમાં પિરાણા અને રખિયાલ વિસ્તારમાં સૌથી વધુ હવામાં પ્રદુષણ હોવાનું સામે આવ્યું છે જેથી સૃષ્ટી ડિસ્પ્લે પ્રા. લિ. દ્વારા હવાનું પ્રદુષણ ઓછુ કરવાના દાવા સાથે ૫૦૦ સ્થળોએ હેવી ડયુટી એર પ્યુરીફાયર્સ મશીન લગાડવા માટે દરખાસ્ત કરી હતી પણ સોલિડ વેસ્ટ મેનેજમેન્ટ, હેલ્થ ખાતુ અને ઇજનેર ખાતા વચ્ચે આ ફાઇલ ખો થતી રહી હતી પણ આખરે આ ફાઇલને ઇજનેર ખાતા દ્વારા મંજુરી આપી હતી હવે પિરાણા ડમ્પ સાઇટની આસપાસ ૧૦૦ સ્થળોએ મશીન મૂકવા માટેની દરખાસ્ત સ્ટેન્ડીંગ કમિટીમાં મુકાઇ છે જે માટે વિશાલા સર્કલથી નારોલ હાઇવે તથા દેવ હોટેલથી નારોલથી ખોડિયારનગર ચાર રસ્તા સુધીમાં માત્ર રોડ ડિવાઇડર તથા ટ્રાફિક આઇલેન્ડમાં મશીનો મૂકવા માટેની મંજુરી માગી છે પણ આશ્ચર્યની વાત એ છે કે, આ મશીન લગાડયા બાદ કેટલી મુદતમાં તેનાથી હવાનું પ્રદુષણ ઓછુ થશે તે અંગે દરખાસ્તમાં કોઇ ચોખવટ નથી.